Κρίση Ισραήλ-Παλαιστίνης (2021)

Στις 6 Μαΐου 2021 ξεκίνησαν συνεχιζόμενες συγκρούσεις μεταξύ Παλαιστινίων διαδηλωτών και Ισραηλινών αστυνομικών για την απόφαση της Ισραηλινής κυβέρνησης να διώξει τους Παλαιστίνιους από το  Σεΐχ Τζαράχ της ανατολικής Ιερουσαλήμ.«....Καταρχάς γύρω από την Ανατολική Ιερουσαλήμ έχουμε μια ιδιαίτερη σύγκρουση σε σχέση με το θέμα των εποίκων. Ουσιαστικά, επικαλούμενοι τον ισραηλινό νόμο για το δικαίωμα επιστροφής σε προ του 1948 ιδιοκτησίες (που όμως δεν ισχύει και για τους Παλαιστινίους που διέμεναν στο Ισραήλ) έποικοι προσπαθούν να διώξουν Παλαιστινίους από κατοικίες στις οποίες μένουν εδώ και δεκαετίες. Αυτό μετέτρεψε την αντιπαράθεση γύρω από τη συνοικία της Σεΐχ Τζαράχ στην Ανατολική Ιερουσαλήμ σε σημείο αναφοράς συνολικά των Παλαιστινίων...».https://www.in.gr/2021/05/12/world/giati-exoume-pali-anafleksi-sto-palaistiniako/

Από τις συγκρούσεις, οι οποίες συνέπεσαν με τις αργίες του Λαϊλάτ αλ-Καντρ και της «Ημέρας της Ιερουσαλήμ», έχουν τραυματιστεί πάνω από 300 άνθρωποι, κυρίως Παλαιστίνιοι. Οι επιθέσεις καταδικάστηκαν διεθνώς ενώ αναβλήθηκε  η εκτέλεση της απόφασης του Ανώτατου Δικαστηρίου κατά 30 ημέρες καθώς ο γενικός εισαγγελέας του Ισραήλ Αβιχάι Μάντελμπιλτ προσπάθησε να μειώσει τις εντάσεις. Τρεις ημέρες αργότερα η ισραηλινή αστυνομία εισέβαλε στο Τέμενος αλ-Άκσα, τον σημαντικότερο ιερό χώρο των Μουσουλμάνων, καταδιώκοντας Παλαιστίνιους που διαδήλωναν.https://www.megatv.com/2021/05/10/klimakonontai-ta-epeisodia-anamesa-se-israilinous-kai-palaistinious-stin-anatoliki-ierousalim/

Σε απάντηση, στις 10 και 11 Μαΐου, οι οργανώσεις Χαμάς και Ισλαμική Τζιχάντ έριξαν πάνω από 400 ρουκέτες στο Ισραήλ, βρίσκοντας στόχο σε δύο σπίτια και ένα σχολείο, σκοτώνοντας δύο και τραυματίζοντας τουλάχιστον 70 Ισραηλινούς πολίτες. Το Ισραήλ απάντησε με αεροπορικές επιδρομές στη Γάζα, και σύμφωνα με αξιωματούχους της Γάζας τουλάχιστον 24 Παλαιστίνιοι, συμπεριλαμβανομένων εννέα παιδιών, σκοτώθηκαν και 103 τραυματίστηκαν. Σύμφωνα με τις Ισραηλινές Αμυντικές Δυνάμεις, τουλάχιστον δεκαπέντε από αυτούς που σκοτώθηκαν ήταν μέλη της Χαμάς και πολλοί άλλοι σκοτώθηκαν από Παλαιστινιακούς πυραύλους. Στις 11 Μαΐου, ένα δεκατριόροφο κτίριο ισοπεδώθηκε από ισραηλινή επιδρομή.

 Συγκρούσεις 
Παλαιστίνιοι και Ισραηλινοί εποικιστές συγκρούστηκαν για πρώτη φορά στις 6 Μαΐου, και διαλύθηκαν από την παρέμβαση της ισραηλινής αστυνομίας που συνέλαβε τουλάχιστον 7 άτομα. Συγκρούσεις έλαβαν χώρα και στο Τέμενος αλ-Άκσα. Η Παλαιστινιακή Εταιρεία της Κόκκινης Ημισελήνου ανακοίνωσε ότι είχαν τραυματιστεί 136 άτομα στην Ιερουσαλήμ εκείνο το βράδυ, ενώ η Ισραηλινή κυβέρνηση ανακοίνωσε τον τραυματισμό έξι αστυνομικών.

Μεγαλύτερες συγκρούσεις έλαβαν χώρα στην ισλαμική ιερή νύχτα του Λαϊλάτ αλ-Καντρ στις 8 Μαΐου. Παλαιστίνιοι πετούσαν πέτρες, άναβαν φωτιές, και φώναζαν "Χτυπήστε το Τελ Αβίβ" και “Στο πνεύμα και το αίμα θα τιμήσουμε το Αλ-Άκσα”, συνθήματα που το The Times of Israel τα περιγράφει ως υπέρ της Χαμάς. Η Ισραηλινή Αστυνομία χρησιμοποίησε κανόνια νερού. Τουλάχιστον ογδόντα τραυματίστηκαν.  

Το πρωί της 9ης Μαΐου Ισραηλινές δυνάμεις κατέλαβαν το τέμενος αλ-Άκσα, το τρίτο ιερότερο σημείο στο Ισλάμ, τραυματίζοντας εκατοντάδες. Οι Παλαιστίνιοι πέταξαν πέτρες, κροτίδες και βαριά αντικείμενα, ενώ η Ισραηλινή αστυνομία έριξε χειροβομβίδες αναισθητοποίησης, δακρυγόνα και λαστιχένιες σφαίρες στους διαδηλωτές. Η εισβολή έγινε πριν από μια πορεία Ισραηλινών εθνικιστών στην Παλαιά Πόλη η οποία ακυρώθηκε. Τουλάχιστον 215 Παλαιστίνιοι τραυματίστηκαν, εκ των οποίων 153 νοσηλεύτηκαν. Τη νύχτα ρίχτηκαν ρουκέτες στο Ισραήλ από την Γάζα.

Την νύχτα της 10ης Μαΐου έγινε ταραχή στο Λοντ. Ένας αραβικός όχλος έριξε πέτρες και χειροβομβίδες σε σπίτια, επιτέθηκαν σε σχολείο και σε μια συναγωγή, ανάβοντας φωτιές. Ένας Εβραίος κάτοικος πυροβόλησε εναντίον Αράβων ταραξιών σκοτώνοντας ένα και τραυματίζοντας δύο. Ο όχλος εισέβαλε και στο νοσοκομείο όπου αυτός και άλλοι τραυματισμένοι μεταφέρθηκαν.

 Παραπομπές 

Κατηγορία:Όρος του Ναού
Κατηγορία:Διαδηλώσεις και διαμαρτυρίες του 2021